cyanic-selkie/wikianc huggingface dataset:
সানশাইন মসজিদ
কার্যক্রম
মসজিদটি ইসলামের সুন্নী বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়। এছাড়া প্রতি সোমবার ও বুধবার সকালে কুরআন শিক্ষার ক্লাস হয় এবং প্রতি রবিবার শুধুমাত্র বাচ্চাদের জন্য কুরআন শিক্ষার ক্লাস নেওয়া হয়।
ইউনাইটেড নেশনস অ্যাকাডেমিক ইমপ্যাক্ট
ইউনাইটেড নেশনস অ্যাকাডেমিক ইমপ্যাক্ট, এটি সংক্ষিপ্ত নাম ইউএনএআই দ্বারাও পরিচিত, এটি জাতিসংঘের একটি উদ্যোগ। এটি উচ্চশিক্ষা, বৃত্তি ও গবেষণার প্রতিষ্ঠানগুলিকে জাতিসংঘের সাথে এবং সেইসঙ্গে একে অপরের সাথে সংযুক্ত করে।
জাতিসংঘের প্রাক্তন মহাসচিব বান কি মুনের ভাষায়: "একাডেমিক ইমপ্যাক্টের লক্ষ্য বুদ্ধিবৃত্তিক সামাজিক দায়বদ্ধতার একটি নতুন সংস্কৃতিকে উন্নীত করার জন্য মনের একটি বিশ্বব্যাপী আন্দোলন তৈরি করা। এটি নির্দিষ্ট কিছু বেডরক নীতির প্রতিশ্রুতি দ্বারা প্রাণিত হয়েছে। সেগুলির মধ্যে আছে: অনুসন্ধান, মতামত এবং বাক প্রকাশের স্বাধীনতা; সবার জন্য শিক্ষার সুযোগ; বৈশ্বিক নাগরিকত্ব; স্থায়িত্ব; এবং সংলাপ।"
অধিকন্তু ইউএনএআই-এর লক্ষ্য শিক্ষা এবং স্থিতিশীল উন্নয়নের মধ্যে পারস্পরিক সম্পর্কের উপর দৃষ্টি নিবদ্ধ করে স্থিতিশীল উন্নয়ন লক্ষ্যমাত্রা অর্জনে সহায়তা করা।
ইতিহাস
জাতিসংঘের মহাসচিব বান কি মুন এই উদ্যোগটিকে আনুষ্ঠানিকভাবে ২০১০ সালের ১৮ই নভেম্বর তারিখে নিউ ইয়র্ক শহরে জাতিসংঘ সদর দফতরে চালু করেছিলেন। এই উপলক্ষ্যে, তিনি ইউএনএআই-এর উদ্দেশ্য তুলে ধরেন:
"যে সমস্যাগুলি অত্যন্ত কষ্টদায়ক, সেই আন্তঃসংযুক্ত সমস্যাগুলির সমাধান আমরা সীমানা এবং জাতির বেড়াজাল ডিঙিয়ে, ধারণা ভাগ করে নেওয়ার মাধ্যমে খুঁজে পেতে পারি। জলবায়ু পরিবর্তন শুধু পরিবেশগত সমস্যা নয়; এটি দারিদ্র্যের সাথে ঘনিষ্ঠভাবে জড়িত। দারিদ্র্য শুধু চাকরি নয়, এটি সরাসরি খাদ্য নিরাপত্তার সঙ্গে জড়িত। খাদ্য নিরাপত্তা স্বাস্থ্যকে প্রভাবিত করে। স্বাস্থ্য শিশুদের প্রজন্মকে প্রভাবিত করে। শিশুরা আমাদের ভবিষ্যতের চাবিকাঠি ধরে রাখে। এবং শিক্ষা এই সমস্ত সমস্যা থেকে উন্নতির দিকে নিয়ে যেতে পারে।"
২০২৩ সালের ফেব্রুয়ারি পর্যন্ত, ১৫০টিরও বেশি দেশে ১,৫০০টিরও বেশি প্রতিষ্ঠান এবং প্রায় ৪০টি একাডেমিক নেটওয়ার্ক এই উদ্যোগের সদস্য।
১০টি ইউএনএআই নীতি
শিক্ষাগত প্রভাব দশটি মৌলিক নীতিকে সমর্থন ও অগ্রসর করার প্রতিশ্রুতি দ্বারা অবহিত করা হয়:
কার্যক্ষেত্রে
ইউএনএআই এমন একটি সহযোগী মঞ্চ প্রদান করে যেখানে সদস্যরা একে অপরের কাছ থেকে শিখতে পারেন এবং একে অপরের দক্ষতা এবং সরঞ্জামগুলিকে উন্নত করতে পারেন। ইউএনএআই জাতিসংঘের কার্যক্রম সম্পর্কে তথ্য সরবরাহ করে এবং কীভাবে ছাত্র, অধ্যাপক এবং গবেষকরা তাঁদের জ্ঞান জাতিসংঘের কাজে প্রয়োগ করতে পারেন এবং নিজেদের শ্রেণীকক্ষ, সম্প্রদায় এবং ক্যাম্পাসে একটি পার্থক্য আনতে পারেন সে বিষয়ে নির্দেশনা প্রদান করে। ইউএনএআই তার সদস্যদের সাথে যোগাযোগের জন্য বেশ কিছু টুল ব্যবহার করে যার মধ্যে সামাজিক যোগাযোগ মাধ্যম থেকে শুরু করে রয়েছে গুগল হ্যাঙ্গআউটস, টুইটার টাউন হল এবং ফেসবুক লাইভ সাক্ষাৎকার, ওয়েবিনার, পডকাস্ট, গবেষণার প্রকাশনা, গবেষণার ক্ষেত্রগুলির উপর প্রতিবেদন এবং নিবন্ধ। এসডিজি, নিউজলেটার এবং ইভেন্ট যেমন প্যানেল আলোচনা, সম্মেলন, কর্মশালা, ফিল্ম স্ক্রীনিং এবং ব্রিফিং এর অর্জনকে এগিয়ে নিতে পারে। ইউএনএআই বিভিন্ন ধরণের পুরস্কার, ফেলোশিপ, স্কলারশিপ এবং ছাত্র, গবেষক ও শিক্ষাবিদদের জন্য প্রতিযোগিতার তথ্যও সকলের সঙ্গে ভাগ করে নেয়। ইউএনএআই-এর দশটি সদস্যস্থলকে প্রতিটি নীতির জন্য চক্রকেন্দ্র মনোনীত করা হয়েছে।
অংশগ্রহণকারী প্রতিষ্ঠানের তালিকা
অংশগ্রহণকারী প্রতিষ্ঠানের তালিকার জন্য দেখুন: ইউএনএআই সদস্যরা, ফেব্রুয়ারি ২০২৩ ।
সাহিত্য
আরও তথ্যের জন্য ইউএন ক্রনিকল, খণ্ড ৪৭, এনআর. ৩, ২০১০ পত্রিকাটি এবং জেএফ ওবারলিন বিশ্ববিদ্যালয় দ্বারা প্রকাশিত পাঠ্যপুস্তক "পাথওয়েজ টু পীস - ফর বিল্ড এ কালচার অফ পীস" দেখুন ।
কনিক্যাল হিল (শ্রীলঙ্কা)
কনিক্যাল হিল শ্রীলঙ্কার নুওয়ারা এলিয়া জেলায় অবস্থিত একটি পর্বত। যার উচ্চতা ২১৬৬ মিটার (৭১০৬ফুট)। এটি শ্রীলঙ্কার  ৯তম সর্বোচ্চ পর্বত।
ওহাইও স্টেট রুট ৭১৬
স্টেট রুট ৭১৬ (এস.আর ৭১৬) হলো একটি স্টেট হাইওয়ে যা যুক্তরাষ্ট্রের ওহাইওতে পশ্চিম দিকে অবস্থিত। এর দক্ষিণ প্রান্ত উত্তর-পূর্বাঞ্চলীয় ড্র্যাক বিভাগের ওসগোড গ্রামে এসআর ৭০৫ এ অবস্থিত। এর উত্তর টার্মিনাস হলো এসআর ২৭৪ এ যা মার্সার বিভাগের চিক্যাসো গ্রামে অবস্থিত। এর সম্পূর্ণ দৈর্ঘ্যের কারণে, এসআর ৭১৬ সমান্তরালে অবস্থান করে এবং ইউ.এস. রুট ১২৭ পর্যন্ত এটি ৪মাইল পর্যন্ত বিস্তৃত।
১৯৩৭ সালে এসআর ৭০৫ এর উপর হাইওয়েটি নির্ধারিত ছিল যা ওসগোড থেকে নম্বরবিহীন ফ্রাংক্লিন টাউনশিপ পর্যন্ত বিস্তৃত ছিল। ১৯৭৩ সালে এর বর্তমান উত্তর টার্মিনাস বাদ করে দেওয়া হয়, এস আর ৭১৬ তখন থেকে অক্ষত রয়েছে।
রুটের বিবরণ
এসআর ৭১৬ ড্র্যাক বিভাগের ওসগোড গ্রামে অবস্থিত এসআর ৭০৫ এর সাথে বিচ্ছেদের মধ্য দিয়ে শুরু হয়। হাইওয়েটি উত্তর দিকে ওসগোড শহরের মধ্য দিয়ে গ্রামীণ অঞ্চলে প্রবেশ করে, যেখানে বসতি এলাকা এবং ক্ষেত্র রয়েছে। ওসগোড এর অদূরে এসআর ৭১৬, টাউনশিপ রোড ৭ (ড্র্যাক-মার্সার কাউন্টি রোড) এর সাথে বিচ্ছেদিত হয়ে কাউন্টি লাইন বরাবর যায়। হাইওয়েটি মার্সার কাউন্টি লাইন অতিক্রম করে উত্তর দিকে গ্রামীণ অঞ্চলে চলে গেছে। কিছু পরেই, এসআর ৭১৬ একটি স্থানীয় রাস্তা(ইন্ডিয়ান ট্রেইল রোড) এর সাথে ছেদ হয়ে যায়।
হাইওয়েটি মারিয়া স্টেইন ম্যারিয়ন টাউনশিপ গ্রামের নিকটবর্তী কিছুস্থান পর্যন্ত অপরিবর্তিত রয়ে গেছে। পরে এটি ম্যারিওন স্থানীয় উচ্চ বিদ্যালয় অতিক্রম করে। ম্যারিয়া স্টেইনে হাইওয়েটি এসআর ১১৯-কে মধ্যচ্ছেদ করে। মারিয়া স্টেইনর মধ্য দিয়ে, হাইওয়ে পার্শ্ববর্তী ঘরবাড়ি ও বাণিজ্যিক ভবনের কারণে আরও নগরকেন্দ্রিক হয়। এটা কিছু সময়ের জন্য শুধু হয় যখন এসআর ৭১৬ মারিয়া স্টেইনের এসআর ১১৯ ছেদ করে চলে যায়। রুটটি উত্তর দিকে যায় এবং চিকেসো পর্যন্ত যায় যেখানে এসআর ২৭৪ এর অবসান ঘটে।
ইতিহাস
১৯৩৭ সালে এসআর ৭১৬ স্থাপিত হয়। এর মূল পথ বর্তমানের সমগ্র রাউটিং এর মতো গঠিত। এসআর ২৭৪ চিকেসো এবং এর ১ মাইল দূরে মার্সার বিভাগের ম্যারিয়ন টাউনশিপ পর্যন্ত বিস্তৃত এবং অন্য দিকে বর্তমানের একটি নম্বরবিহীন রাস্তায় ১ মাইল দূরে ম্যারিয়ন টাউনশিপ পর্যন্ত বিস্তৃত যা মনটেযুমার পূর্বে অবস্থিত।
১৯৭৩ সালে, এসআর ৭১৬ এর আগের উত্তর টার্মিনাস এসআর ২৭৪ এ আবার ফিরে গিয়েছিল। রাস্তাটি পশ্চিমদিকে গিয়ে এসআর ২৭৪-কে চেদ করে এবং রুটের উত্তর প্রান্ত শেষ হবার আগে একটি ছোট সম্পাতবিন্দুতে গিয়ে পৌঁছেছে। পরে রুটটি নিজের উত্তর টার্মিনাসে চলে গেছে। পরবর্তীতে এসআর ৭১৬ এর প্রসারিত অংশ তথা চিকেসো থেকে ম্যারিয়ন টাউনশিপ পর্যন্ত রাস্তাটিকে পুনরায় এসআর ২৭৪ এর অংশ হিসেবে সংজ্ঞায়িত করা হয়। ম্যারিয়ন টাউনশিপ থেকে ফ্রাংকলিন টাউনশিপ পর্যন্ত রোডটি হাইওয়ে সিস্টেম থেকে বাতিল করে দেওয়া হয়।
চেনোচ
চেনোচ (বৈজ্ঞানিক নাম: Chanos chanos) (Milkfish) হচ্ছে Chanidae পরিবারের Chanos গণের একটি স্বাদুপানির মাছ।
বর্ণনা
দেহ লম্বা, মধ্যম চাপা এবং পেট বরাবর কোন স্কুট থাকে না। মুখ ছোট; দাঁত নেই।
বিস্তৃতি
গ্রীষ্মমণ্ডলীয় ইন্দো-পশ্চিম প্রশান্ত মহাসাগরে এদের পাওয়া যায়। নদী এবং নদী মোহনা ছাড়াও জোয়ার-ভাটা প্লাবিত অঞ্চলে পাওয়া যায়। বাংলাদেশে এটি বিদেশী মাছ হিসাবে পরিচিত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
নাজিরহাট কলেজ
নাজিরহাট কলেজ চট্টগ্রামের হালদা নদীর তীরে অবস্থিত একটি কলেজ। কলেজটিতে তিনটি বিভাগ যথা বিজ্ঞান, মানবিক, ব্যবসায় শিক্ষা বিভাগ রয়েছে। সহপাঠ্যক্রম হিসেবে কলেজটিতে বি এন সি সি, স্কাউট ইত্যাদি কর্মকাণ্ড পরিচালিত হয়।
ভর্তি
কলেজে ভর্তি এসএসসি পরীক্ষার মেধা তালিকা অনুসারে হয়। এছাড়া শিক্ষক নিয়োগের ক্ষেত্রে শিক্ষকদের প্রতিযোগিতার মাধ্যমে টিকতে হয়।
নিরামিষ ভোজনের ইতিহাস
নিরামিষভোজন মতবাদ এর মূল খুঁজে পাওয়া যায় প্রাচীন ভারত এর হিন্দু ধর্ম (সনাতন) এর অনুসারী এবং জৈন ধর্মাবলম্বীদের কিছু জনগোষ্ঠীর মধ্যে। নিরামিষভোজন হচ্ছে স্বেচ্ছায় কোনো প্রকার মাছ, ডিম, পেঁয়াজ, রসুন, প্রাণীর মাংস (সামুদ্রিক প্রাণীসহ) না খাওয়ার তত্ত্ব, অভ্যাস এবং অনুশীলন। তবে প্রাণীজাত দ্রব্য যেমন: দুধ, অথবা দুগ্ধজাতীয় খাবার ও উদ্ভিজ্জ খাবার যেমন: বাদাম, ছোলা, মুগ ডাল, বুটের ডাল প্রভৃতি নিরামিষ খাদ্যতালিকার অন্তর্ভুক্ত । নিরামিষভোজনের ধারণা ও অনুশীলনের প্রাচীনতম নিদর্শন পাওয়া যায় প্রাচীন ভারতে  এবং প্রাচীন গ্রিক সভ্যতার দক্ষিণাঞ্চলীয় ইতালি ও গ্রিসে কিছু ক্ষুদ্র জনগোষ্ঠীর মধ্যে। উভয়ক্ষেত্রে খাদ্যগ্রহণ ধারণা হলো– প্রাণীর প্রতি অহিংস মতবাদের সঙ্গে সম্পর্কিত,  ভারতে অহিংসা নামে পরিচিত । এই তত্ত্ব ধর্মীয় গোষ্ঠী এবং দার্শনিকদের দ্বারা ব্যাপকভাবে প্রচারিত হত। ৪র্থ-৬ষ্ঠ শতাব্দীতে রোমান সাম্রাজ্যে খ্রিষ্ট ধর্মের প্রভাবে নিরামিষভোজন প্রায় হারিয়ে যায় । তবে, মধ্যযুগীয় ইউরোপের কিছু সাধু বা সন্যাসী মাংস না খাওয়ার আদেশ দেন কিন্তু মাছ খাওয়ায় কোনো নিষেধ ছিলো না । এসকল সাধুরা নিরামিষভোজী ছিলেন না। রেনেসাঁকালীন সময়ে ইউরোপে নিরামিষভোজনবাদ ফিরে আসে এবং ১৯-২০ শতকে তা ব্যাপকভাবে ছড়িয়ে পড়ে।
হিন্দুধর্মে
৫ম শতকের প্রারম্ভে বিখ্যাত চীনা পর্যটক ফাহিয়েন ভারতের মগধ রাজ্য ভ্রমণকালে দেখতে পান সেখানকার জনগণ প্রাণীহত্যা থেকে বিরত থাকে। তারা শূকর বা হাঁস-মুরগি পালে না এবং কোন প্রাণী বিক্রি করে না।
নিরামিষভোজন সকল প্রকার যোগীদের জন্য বাধ্যতামূলক ছিলো (এবং আছে)। একজন ভক্ত বিষ্ণু অথবা কৃষ্ণের কাছে খাওয়ার পূর্বে তার সকল খাবার প্রসাদ হিসেবে নিবেদন করে। এবং শুধুমাত্র নিরামিষ খাবার প্রসাদী হিসেবে গণ্য হবে।
প্রাক বৌদ্ধ ও জৈনধর্ম
জৈন এবং বৌদ্ধ ধর্মে ৬ষ্ঠ খ্রিষ্টপূর্বাব্দের প্রথম থেকেই প্রাণীর প্রতি অহিংসা নীতি হিসেবে প্রতিষ্ঠিত ছিলো। জৈন ধর্ম, সম্ভবত অনেক পুরাতন,  এই ব্যাপারে কঠোর ছিলো। সর্বপ্রাচীন তীর্থংকর পর্ষভ  যিনি
তবে সবাই প্রাণীহত্যার বিপক্ষে বা মাংস খাওয়া থেকে বিরত থাকার পক্ষে ছিলো না। মাংস ভোজন নিয়ে সেখানে দুটি মত আছে। একদলের মতে বুদ্ধ এবং তার অনুগামীগণ মাংস ভোজন করতেন যদিনা আয়োজক বা ভিক্ষাদাতাগণ তাদের জন্যে বিশেষভাবে প্রাণীটি হত্যা করে না থাকে। অন্যদলের মতে বুদ্ধ এবং তার সংঘ কঠিনভাবে নিরামিষভোজী ছিলেন এবং মাংস গ্রহণের রীতি বৌদ্ধদের মধ্যে পরে চালু হয়েছে ।
গ্রিস এবং ইউরোপ
পিথাগোরাস (৫৭০ খ্রিস্টপূর্বাব্দ -৪৯৫ খ্রিষ্টপূর্বাব্দ) একজন নিরামিষভোজী ছিলেন।  তিনি পিথাগোরীয় নিরামিষভোজনবাদের অনুপ্রেরণা ছিলেন।
গ্রীস
গ্রীসে নিরামিষ খাদ্যাভ্যাসকে বলা হতো আত্মাযুক্ত বস্তু থেকে বিরত থাকা। বিভিন্ন দার্শনিকের শিষ্য অথবা ধর্মীয় গোষ্ঠীর ছোট ছোট দল এটা পালন করতো। প্রাক ইউরোপীয় /এশিয়া মাইনরের নিরামিষবাদের উল্লেখ পাওয়া যায় হোমারের ওডেসিতে এবং হেরোডটাসের বর্ণনায়। হেরোডটাস লটোফোগিদের (পদ্ম-খাগী) উল্লেখ করেছেন যারা উত্তর আফ্রিকা উপকূলের আদিবাসী। হেরোডটাসের বর্ণনানুসারে তারা শুধু মাত্র পদ্মের ফল খেয়ে বেঁচে থাকতো। দিদোরাস সিকুলাস ইথিওপীয় নিরামিষভোজী গোত্রের উল্লেখ করেছেন। গ্রিসে নিরামিষভোজন তত্ত্ব এবং অনুশীলনের নির্ভরযোগ্য প্রাক উদাহরণ পাওয়া যায় ৬ষ্ঠ খ্রিষ্টপূর্বাব্দে।
টাইপ-৪৫ ডেস্ট্রয়ার
টাইপ-৪৫ ডেস্ট্রয়ার, ডি বা ডেয়ারিং শ্রেণি নামে ও পরিচিত, এটি ২১তম শতকের প্রথম দিকে যুক্তরাজ্যের রয়্যাল নেভির জন্য নির্মিত ছয়টি নির্দেশিত ক্ষেপণাস্ত্র ডেস্ট্রয়ারের একটি শ্রেণি। শ্রেণিটি প্রাথমিকভাবে বিমান বিধ্বংসী ও ক্ষেপণাস্ত্র-বিরোধী যুদ্ধের জন্য নকশা করা হয়েছে এবং এটি এসএপিএসওএন এইএসএ ও এস১৮৫০এম দূর-পাল্লার রাডার ব্যবহার করে পিএএএমএস (সী ভাইপার) বায়ু-প্রতিরক্ষা ব্যবস্থার চারপাশে তৈরি করা হয়েছে। প্রথম তিনটি ডেস্ট্রয়ারকে বিএএ সিস্টেম সারফেস ফ্লিট সলিউশন দ্বারা বিভিন্ন শিপইয়ার্ডে নির্মিত আংশিক প্রিফেব্রিকেটেড "খণ্ড" থেকে একত্রিত করা হয়েছিল; বাকি তিনটি বিএএ সিস্টেমস মেরিটাইম – নেভাল শিপস কর্তৃক নির্মিত হয়েছিল। ডেয়ারিং-শ্রেণির প্রথম জাহাজ, এইচএমএস ডেয়ারিংকে ২০০৬ সালের ১ ফেব্রুয়ারি জলে ভাসানো হয়েছিল এবং ২০০৯ সালের ২৩শে জুলাই পরিষেবায় নিযুক্ত করা হয়েছিল।
টাইপ ৪৫ ডেস্ট্রয়ারসমূহ টাইপ ৪২ (শেফিল্ড-শ্রেণির) ডেস্ট্রয়ারসমূহকে প্রতিস্থাপন করার জন্য তৈরি করা হয়েছিল, যেগুলি ফকল্যান্ডস যুদ্ধের সময় কাজ করেছিল, সর্বশেষ টাইপ ৪২ জাহাজকে ২০১৩ সালে বাতিল করা হয়েছিল। ন্যাশনাল অডিট অফিস রিপোর্ট করেছে যে, একটি "নিবিড় আক্রমণ" চলাকালে, একটি একক টাইপ ৪৫ একযোগে ট্র্যাক করতে পারে, নিযুক্ত করতে পারে এবং পাঁচটি টাইপ ৪২ ডেস্ট্রয়ারের চেয়ে বেশি লক্ষ্যকে ধ্বংস করতে পারে। ডেয়ারিং ২০০৬ সালের ১ ফেব্রুয়ারি চালু করার পর একজন প্রাক্তন ফার্স্ট সি লর্ড অ্যাডমিরাল স্যার অ্যালান ওয়েস্ট বলেছিলেন, যে এটি হবে রয়্যাল নেভির সর্বকালের সবচেয়ে সক্ষম ডেস্ট্রয়ার, সেইসাথে বিশ্বের সেরা বিমান-প্রতিরক্ষাযুক্ত জাহাজ। জাহাজের সংখ্যার বারো থেকে হ্রাস করে প্রথমে আট করা হয়, অবশেষে মাত্র ছয়টি জাহাজ নির্মাণের বিষয়টি নিশ্চিত করা হয়েছে, (২০০৮ সালে), যা বিতর্কিত ছিল।
এটি ২০১৬ সালে প্রকাশিত হয়েছিল, যে রোলস-রয়েস ডব্লিউআর-২১ গ্যাস টারবাইনের সাথে সংযুক্ত নরথ্রপ গ্রামেন ইন্টারকুলারের নকশার ত্রুটির কারণে পারস্য উপসাগরের উষ্ণ জলবায়ুতে কাজ করার সময় শক্তির প্রাপ্যতা উল্লেখযোগ্যভাবে হ্রাস পেয়েছিল; এবং এটি দ্রুত স্পষ্ট হয়ে ওঠে, যে শ্রেণিটি মূলত পরিকল্পনা অনুযায়ী কাজ করছে না। তাই ২০১৯–২১ সাল থেকে শ্রেণির ছয়টি জাহাজের সমস্যা সম্পূর্ণরূপে সমাধানের জন্য একটি পরিকল্পিত সংস্কার নির্ধারিত ছিল।
বর্তমান পরিকল্পনার অধীনে, টাইপ ৪৫ ডেস্ট্রয়ার টাইপ ৮৩ ডেস্ট্রয়ার দ্বারা প্রতিস্থাপিত হবে, যার মধ্যে প্রথমটি ২০৩০-এর দশকের শেষের দিকে পরিষেবাতে প্রবেশ করবে বলে আশা করা হচ্ছে।
উন্নয়ন
যুক্তরাজ্য এনএফআর-৯০ প্রকল্পের অধীনে অন্যান্য সাতটি ন্যাটো দেশের সঙ্গে সহযোগিতায় একটি নতুন শ্রেণির আকাশ-প্রতিরক্ষার নির্দেশিত ক্ষেপণাস্ত্র ডেস্ট্রয়ার সংগ্রহ করার চেষ্টা করেছিল; জড়িত বিভিন্ন দেশের বিভিন্ন প্রয়োজনীয়তার কারণে প্রকল্পটি ব্যর্থ হয়েছিল। যুক্তরাজ্য তখন ফ্রান্স ও ইতালির সঙ্গে হরাইজন-শ্রেণির ফ্রিগেট কর্মসূচিতে যোগদান করে; যাইহোক, ভিন্ন রাষ্ট্রীয় প্রয়োজনীয়তা, কাজের ভাগ সংক্রান্ত বিপরীত মতামত ও বিলম্বের কারণে ইউকে ১৯৯৯ সালের ২৬শে এপ্রিল প্রকল্প থেকে নিজেকে প্রত্যাহার করেছিল এবং তার নিজস্ব রাষ্ট্রীয় প্রকল্প শুরু করেছিল। টাইপ ৪৫ প্রকল্পের জন্য প্রধান ঠিকাদার হিসাবে ১৯৯৯ সালের ২৩শে নভেম্বর মার্কোনি ইলেকট্রনিক সিস্টেমসকে (এমইএস) নিশ্চিত করা হয়েছিল। সাত দিন পরে এমইএস ও ব্রিটিশ অ্যারোস্পেস একত্রিত হয়ে বিএই ব্যবস্থা (বিএই) গঠন করে, যা পরবর্তীতে প্রধান ঠিকাদারে পরিণত হয়েছিল।
টাইপ ৪৫ প্রকল্পটি ক্রমবর্ধমান ব্যয় ও বিলম্বের জন্য সমালোচিত হয়েছে, ছয়টি জাহাজের মূল্য £৬.৪৬ বিলিয়ন, যা মূল বাজেট থেকে £১.৫ বিলিয়ন (২৯%) বৃদ্ধি পেয়েছে। প্রথম জাহাজটি প্রাথমিকভাবে পরিকল্পনা অনুযায়ী ২০০৭ সালের পরিবর্তে ২০১০ সালে পরিষেবাতে প্রবেশ হয়েছিল। প্রতিরক্ষা নির্বাচন কমিটি ২০০৭ সালে হতাশা প্রকাশ করেছিল, যে প্রতিরক্ষা মন্ত্রণালয় (এমওডি) ও বিএই ক্রমবর্ধমান খরচ নিয়ন্ত্রণ করতে ব্যর্থ হয়েছে।
মতিউর রহমান (বীরশ্রেষ্ঠ)
বীর শ্রেষ্ঠ ফ্লাইট লেফটেন্যান্ট মতিউর রহমান (২৯ অক্টোবর ১৯৪১ - ২০ আগস্ট ১৯৭১) বাংলাদেশের একজন শহীদ মুক্তিযোদ্ধা। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীর শ্রেষ্ঠ” উপাধিতে ভূষিত করা হয় তিনি তাদের অন্যতম।
জন্ম এবং শিক্ষা জীবন
মতিউর রহমান ১৯৪১ সালের ২৯ অক্টোবর পুরান ঢাকার ১০৯, আগা সাদেক রোডের "মোবারক লজ"-এ জন্মগ্রহণ করেন। তার পৈতৃক নিবাস নরসিংদী জেলার রায়পুরা থানার রামনগর গ্রামে। যা এখন মতিউরনগর নামে পরিচিত। ৯ ভাই ও ২ বোনের মধ্যে তিনি ছিলেন ৬ষ্ঠ। তার বাবা মৌলভী আবদুস সামাদ, মা সৈয়দা মোবারকুন্নেসা খাতুন। ঢাকা কলেজিয়েট স্কুল থেকে ষষ্ঠ শ্রেণী পাস করার পর সারগোদায় পাকিস্তান বিমান বাহিনী পাবলিক স্কুলে ভর্তি হন। ডিস্টিংকশনসহ মেট্রিক পরীক্ষায় সাফল্যের সাথে প্রথম বিভাগে উত্তীর্ণ হন।
কর্মজীবন
thumb|১৯৬৩ সালে নতুন পাইলট অফিসার হিসেবে নিয়োগ প্রাপ্তগণ (মতিউর রহমান, সামনের সারিতে ডান থেকে দ্বিতীয়) মতিউর রহমান ১৯৬১ সালে পাকিস্তান বিমান বাহিনীতে যোগ দেন। ১৯৬৩ সালে রিসালপুর পি,এ,এফ কলেজ থেকে পাইলট অফিসার হিসেবে কমিশন লাভ করেন। কমিশন প্রাপ্ত হবার পর তিনি করাচির মৌরিপুর (বর্তমান মাসরুর) এয়ার বেজ এর ২ নম্বর স্কোয়ার্ডন এ জেনারেল ডিউটি পাইলট হিসাবে নিযুক্ত হন। এখানে তিনি টি-৩৩ জেট বিমানের উপর কনভার্সন কোর্স সম্পন্ন করেন এবং ৭৫.৬৬% নম্বর পেয়ে উর্ত্তীর্ণ হন। এরপর তিনি এফ-৮৬ স্যাবর জেট এর উপরেও কনভার্সন কোর্স করেন এবং ৮১% নম্বর পেয়ে উর্ত্তীর্ণ হন। বৈমানিক কনভার্সন কোর্স এ ভালো ফলাফলের ভিত্তিতে তাকে পেশোয়ারে (১৯ নং স্কোয়ার্ডন) এ পোস্টিং দেয়া হয়।
১৯৬৫ তে ভারত-পাকিস্তান যুদ্ধের সময় ফ্লাইং অফিসার অবস্থায় কর্মরত ছিলেন। এরপর মিগ কনভার্সন কোর্সের জন্য পুনরায় সারগোদায় যান। সেখানে ১৯৬৭ সালের ২১ জুলাই তারিখে একটি মিগ-১৯ বিমান চালানোর সময় আকাশে সেটা হঠাৎ বিকল হয়ে গেলে দক্ষতার সাথে প্যারাসুট যোগে মাটিতে অবতরণ করেন। ১৯৬৭ সালে তিনি ফ্লাইট লেফটেন্যান্ট পদে পদোন্নতি লাভ করেন। ইরানের রানী ফারাহ দিবার সম্মানে পেশোয়ারে অনুষ্ঠিত বিমান মহড়ায় তিনি ছিলেন একমাত্র বাঙালি পাইলট। রিসালপুরে দু'বছর ফ্লাইং ইন্সট্রাক্টর হিসাবে কাজ করার পর ১৯৭০ এ বদলি হয়ে আসেন জেট ফ্লাইং ইন্সট্রাক্টর হয়ে।
মুক্তিযুদ্ধে ভূমিকা
এরপর ১৯৭১ সালের ২৩ এপ্রিল ঢাকা আসেনও ৯ মে সপরিবারে করাচি ফিরে যান ৷ কর্মস্থলে ফিরে গিয়ে জঙ্গি বিমান দখল এবং সেটা নিয়ে মুক্তিযুদ্ধে যোগদানের সিদ্ধান্ত গ্রহণ করেন। তাকে তখন বিমানের সেফটি অফিসারের দ্বায়িত্ব দেয়া হয়েছিলো। তিনি বিমান দখলের জন্য ২১ বছর বয়সী রাশেদ মিনহা্জ নামে একজন শিক্ষানবীশ পাইলটের উড্ডয়নের দিন (২০ই আগস্ট,১৯৭১) টার্গেট করেন। তার পরিকল্পনা ছিলো মিনহাজ কন্ট্রোল টাওয়ারের অনুমতি পেয়ে গেলে তিনি তার কাছ থেকে বিমানটির নিয়ন্ত্রণ নেবেন। পরিকল্পনা অনুসারে অফিসে এসে শিডিউল টাইমে গাড়ি নিয়ে চলে যান রানওয়ের পূর্ব পাশে৷ সামনে দুই সিটের প্রশিক্ষণ বিমান টি-৩৩ । পাইলট রাশেদ মিনহাজ বিমানটি নিয়ে দ্বিতীয় বারের মত একক উড্ডয়নের প্রস্তুতি নিচ্ছিলেন। কন্ট্রোল টাওয়ার ক্লিয়ারেন্সের পর মিনহাজ বিমানটি নিয়ে রানওয়েতে উড্ডয়নের প্রস্তুতি নিলে মতিউর রহমান সেফটি অফিসারের ক্ষমতাবলে বিমানটি থামাতে বলেন। মিনহাজ বিমানটি থামান এবং ক্যানোপি ( জঙ্গি বিমানের বৈমানিকদের বসার স্থানের উপরের স্বচ্ছ আবরন) খুলে বিমান থামানোর কারণ জানতে চান। এসময় মতিউর রহমান বিমানের ককপিটে চড়ে বসেন এবং রাশেদ মিনহাজকে ক্লোরোফর্ম দিয়ে অচেতন করে ফেলেন। জ্ঞান হারানোর আগে রাশেদ মিনহাজ কন্ট্রোল রুমে জানাতে সক্ষম হন তিনিসহ বিমানটি হাইজ্যাক হয়েছে। বিমানটি ছোট পাহাড়ের আড়ালে থাকায় কেউ দেখতে না পেলেও কন্ট্রোল টাওয়ার মিনহাজের বার্তা শুনতে পায় এবং রাডারে বিমানের অবস্থান বুঝে অপর চারটি জঙ্গি বিমান মতিউরের বিমানকে ধাওয়া করে। মৃত্যু আসন্ন জেনেও মতিউর রহমান বিমানটি নির্ধারিত সীমার নিচে চালিয়ে রাডার কে ফাঁকি দিয়ে বাংলাদেশে অর্থাৎ তৎকালীন পূর্ব পাকিস্তানে আসার চেষ্টা করেন।
মৃত্যু
প্রায় ভারতের সীমান্তে পৌঁছে যাওয়া অবস্থায় রাশেদ মিনহাজ জ্ঞান ফিরে পান এবং বিমানটির নিয়ন্ত্রণ নিতে চেষ্টা করেন। রাশেদ চাইছিলেন, মতিউর রহমানের বিমান ছিনিয়ে নেয়ার পরিকল্পনা সফল হওয়ার চেয়ে বিমানটি বিধ্বস্ত করা ভালো । এ সময় রাশেদের সাথে মতিউরের ধ্বস্তাধস্তি চলতে থাকে এবং এক পর্যায়ে রাশেদ ইজেক্ট সুইচ চাপলে মতিউর বিমান থেকে ছিটকে পড়েন। বিমানটি কম উচ্চতায় উড্ডয়ন করার ফলে একসময় রাশেদ সহ বিমানটি ভারতীয় সীমান্ত থেকে মাত্র ৩৫ মাইল দূরে থাট্টা এলাকায় বিধ্বস্ত হয়। মতিউর রহমানের সাথে প্যারাসুট না থাকায় তিনি নিহত হন। তার মৃতদেহ ঘটনাস্থল হতে প্রায় আধ মাইল দূরে পাওয়া যায়।
২০ই আগস্ট,১৯৭১ এ মতিউর রহমান এবং রাশেদ মিনহাজ স্ব স্ব দেশের জন্য মৃত্যুবরণ করেন। বাংলাদেশ সরকার মতিউর রহমানকে তার সাহসী ভূমিকার জন্য বীর শ্রেষ্ঠ উপাধিতে ভূষিত করে এবং রাশেদ মিনহাজকে পাকিস্তান সরকার সম্মানসূচক খেতাব দান করে। প্রসঙ্গতঃ একই ঘটনায় দুই বিপরীত ভূমিকার জন্য দুইজনকে তাদের দেশের সর্বোচ্চ সম্মানসূচক খেতাব প্রদানের এমন ঘটনা বিরল।
টিভির পর্দায় মতিউর
মতিউর রহমানকে নিয়ে অগ্নিবলাকা নামের একটি ডকুড্রামা নির্মাণ করা হয় ২০০২ সালে যেখানে রিয়াজ মতিউর রহমানের চরিত্রে এবং তারিন ওনার স্ত্রী মিলির চরিত্রে অভিনয় করেছিলেন। এছাড়া তার জীবনী নিয়ে ২০০৭ সালে অস্তিত্বে আমার দেশ চলচ্চিত্র নির্মাণ করা হয়।
সম্মাননা
বাংলাদেশ বিমান বাহিনীর যশোর বিমান ঘাঁটি তার নামে নামকরণ করা হয়েছে। বিমান বাহিনী তার নামে একটি ট্রফি চালু করেছে। বিমান প্রশিক্ষনে সেরা কৃতিত্ব প্রদর্শনকারীকে এটি প্রদান করা হয়।
শাহ সুলতান বলখী মাহিসাওয়ার
শাহ সুলতান বলখী বা শাহ সুলতান বলখী মাহিসাওয়ার একাদশ শতাব্দির মুসলিম ধর্ম প্রচারক তিনি পুণ্ড্রবর্ধন (বর্তমান বগুড়া জেলা) এবং সন্দ্বীপ ইসলাম প্রচার করেছিলেন।
অন্য এক সূত্রে জানা যায়, ইতিহাসবিদ প্রভাষ চন্দ্র সেন রচিত ‘বগুড়ার ইতিহাস’ (১৯১২ সালে প্রকাশিত) গ্রন্থে উল্লেখ আছে ১০৪৩ সালে (হিজরী ৪৩৯) রাজা নরসিংহ বা পরশুরাম’কে আফগানিস্তান থেকে আগত ইসলাম ধর্ম প্রচারক সুফী শাহ সুলতান বালখী যুদ্ধে পরাজিত ও নিহত করেন। (সূত্র : ‘Mahasthan’ by Dr. Nazimuddin Ahmed, 1964, Published from Department of Archeology and Museums Ministry of sports and culture, Government of Bangladesh, Dacca)
প্রাথমিক জীবন
তিনি আফগানিস্তানের বালখ রাজ্যের সম্রাট ছিলেন। তিনি ছিলেন বালখ রাজ্যের সম্রাট শাহ আলী আসগরের পুত্র, পিতার মৃত্যুর পর তাকেই সম্রাট হিসেবে ঘোষণা করা হয় কিন্তু তিনি তার সাম্রাজ্য ছেড়ে দরবেশ হয়েছিলেন, ৪৪০ হিজরীতে তিনি পুন্ড্রবর্ধনে আসার আগে প্রথমে বাংলার সন্দ্বীপে পৌছেন। পরে তিনি মহাস্তান গড়ে (পুন্ড্রবর্ধনের রাজধানী) আসেন।
পুন্ড্রবর্ধন জয়
সুলতান বলখী ১৪শ শতাব্দীতে পুন্ড্রবর্ধনের রাজা পরশুরামকে পরাজিত করে পুন্ড্রবর্ধন জয় করেন অন্য একটি উৎস থেকে জানা যায় তিনি ১৩৪৩ খ্রিস্টাব্দে রাজা পরশুরামকে পরাজিত করেন পরশুরাম ছিলেন পন্ড্রবর্ধনের শেষ রাজা কথিত আছে শাহ সুলতান তার শীষ্যদের নিয়ে ফকিরবেশে একটি মাছ আকৃতির নৌকাতে করে মহাস্থানগড় এসেছিলেন সেখান থেকে তার নাম এসেছে মাহিসাওয়ার (মাছের পিঠে করে আগমণকারী) এবং তিনি বলখ থেকে এসেছিলেন সেজন্য তাকে শাহ সুলতান বলখী ও বলা হয়। মহাস্থানগড় পৌছে তিনি ইসলামের দাওয়াত দিতে থাকেন, প্রথমে রাজা পরশুরামের সেনাপ্রধান, মন্ত্রি এবং কিছু সাধারণ মানুষ ইসলামের বার্তা গ্রহণ করে মুসলিম হয়, এভাবে পুন্ড্রবর্ধনের মানুষ হিন্দু ধর্ম থেকে ইসলাম ধর্ম গ্রহণ করতে থাকলে রাজা পরশুরামের সাথে শাহ সুলতানের বিরোধ বাধে এবং এক সময় যুদ্ধ শুরু হয়, যুদ্ধে রাজা পরশুরাম পরাজিত এবং মৃত্যু বরন করেন। বাবার মৃত্যুর সংবাদ শুনে রাজার মেয়ে রাজকন্যা শিলাদেবী করতোয়া নদীতে ডুবে মরেন।  তার ডুবে যাওয়ার আশেপাশের অঞ্চলটি শিলা দেবীর ঘাট হিসাবে পরিচিত।
উত্তরাধিকার
বালখী কীভাবে এবং কখন মারা গিয়েছিল তা অজানা।  ১৬৮৫ সালে মোঘল সম্রাট আওরঙ্গজেবের রাজত্বকালে বলখীর দরগা ভাড়ামুক্ত জমি ছিল এবং সৈয়দ মুহাম্মদ তাহির, সৈয়দ আবদুর রহমান এবং সৈয়দ মুহাম্মদ রেজাকে সনদ জারি করা হয়েছিল।  বালখীর মাজারে গেট প্রবেশের নাম বুড়ি কা দরজা যা মুঘলরা তৈরি করে। ১৭১৯ সালে সম্রাট ফররুখসিয়রের রাজত্বকালে খোদাদিল মাজারের নিকটে একটি বৃহত একক গম্বুজ বিশিষ্ট মসজিদ নির্মাণ করেছিলেন যা আজও প্রচলিত রয়েছে।
মিসিসিপি নদীর বদ্বীপ
মিসিসিপি নদী বদ্বীপ হল দক্ষিণ-পূর্ব মার্কিন যুক্তরাষ্ট্রের লুইসিয়ানাতে, মেক্সিকো উপসাগরের সাথে মিসিসিপি নদীর সঙ্গমস্থলে অবস্থিত নদী ব-দ্বীপ। এটি তিন মিলিয়ন একর (৪,৭০০ বর্গ মাইল; ১২,০০০ বর্গ কিলোমিটার) এলাকা নিয়ে গঠিত, যা পশ্চিমে ভার্মিলিয়ন উপসাগর থেকে পূর্ব দিকে ল্যান্ডিসিয়ার দক্ষিণ-পূর্ব উপকূলে চ্যান্ডেলিউর দ্বীপপুঞ্জ পর্যন্ত প্রসারিত। এটি আমেরিকান ভূমধ্যসাগর এবং লুইসিয়ানা উপকূলীয় সমভূমির অংশ, যা যুক্তরাষ্ট্রের উপকূলীয় জলাভূমির বৃহত্তম অঞ্চলগুলির মধ্যে একটি। মিসিসিপি নদী বদ্বীপ পৃথিবীর ৭তম বৃহত্তম নদী ব-দ্বীপ (ইউএসজিএস) এবং এটি সমকালীন মার্কিন যুক্তরাষ্ট্রের উপকূলীয় জলাভূমির ২.৭ মিলিয়ন একর (৪,২০০ বর্গ মাইল; ১১,০০০ কিমি ২) ও ইস্টুয়ারিন মার্শের ৩৭% অংশ নিয়ে যুক্তরাষ্ট্রের একটি গুরুত্বপূর্ণ উপকূলীয় অঞ্চল। উপকূলীয় অঞ্চলটি দেশের বৃহত্তম নিকাশী অববাহিকা এবং মার্কিন যুক্তরাষ্ট্রের নিকাশীর প্রায় ৪১% জল উপসাগরীয় অঞ্চলে গড়ে প্রতি সেকেন্ডে ৪,৭০,০০০ কিউবিক ফুট হারে (৩,৫০০,০০০ মার্কিন গ্যাল/এস; ১৩,০০,০০০ এল/এস) ফেলে।
মিসিসিপি নদী বদ্বীপের ইতিহাস এবং বৃদ্ধি
মিসিসিপি নদীটি নদীর তীর ও পার্শ্ববর্তী অববাহিকায় বালু, কাদামাটি এবং পলি জমা করায় আধুনিক মিসিসিপি নদী বদ্বীপ গত প্রায় সাড়ে ৪ হাজার বছরেরও বেশি সময় ধরে গঠিত হয়েছে। মিসিসিপি নদী বদ্বীপ একটি নদী-অধ্যুষিত বদ্বীপ ব্যবস্থা, যা উত্তর আমেরিকার বৃহত্তম নদী ব্যবস্থা দ্বারা প্রভাবিত। বর্তমান বদ্বীপটির পাখির পায়ের আকারের নদীর প্রভাবকে প্রাধান্য দেয় উত্তর উপসাগরীয় অঞ্চলে অন্যান্য হাইড্রোলজিক এবং ভূতাত্ত্বিক প্রক্রিয়াগুলির উপর দিয়ে নদীটির আধিপত্য প্রতিফলিত করতে। ১৯৩০-এর দশকে মিসিসিপি নদীর বিস্তৃত নদীতীরের বাঁধ গঠনের আগে, নদীটি মেক্সিকো উপসাগরে যাওয়ার জন্য প্রায় প্রতি ১,০০০ - ১,৫০০ বছরে আরও একটি ছোট প্রবাহ পথের সন্ধানে যাত্রা শুরু করে। মিসিসিপি নদী বদ্বীপের প্রাগৈতিহাসিক এবং ঐতিহাসিক ব-দ্বীপ লবগুলি লুইসিয়ানার উপকূলরেখা গঠনের উপর প্রভাব ফেলেছে এবং উপকূলীয় জলাভূমির চার মিলিয়ন একরেরও (৬,২০০ বর্গ মাইল; ১৬,০০০ বর্গ কিলোমিটার) বেশি ভূমি সৃষ্টি করেছে।
নদীর গতিপথ পরিবর্তনের সাথে সাথে মিঠা জলের ও পলির প্রাকৃতিক প্রবাহও পরিবর্তিত হয়, ফলস্বরূপ বিভিন্ন সময় ব-দ্বীপের বিভিন্ন স্থানে জমি গঠিত এবং জমি ক্ষতিগ্রস্থ হয়। এই প্রক্রিয়াটি যা নদী পরিবর্তনের পথটি বিচ্ছিন্নকরণ হিসাবে পরিচিত বা ডেল্টা-স্যুইচিং নামে পরিচিত এবং মিসিসিপি নদী বদ্বীপ তৈরির বিভিন্ন প্রাকৃতিক দৃশ্যকে রূপ দেয়।
আজ ব-দ্বীপ
মিসিসিপি নদী ব-দ্বীপ এমন এক প্রাকৃতিক বাসস্থান এবং সংস্থান সরবরাহ করে, যা কেবল লুইসিয়ানা রাজ্য এবং উপকূলীয় অঞ্চলকেই নয়, সমগ্র দেশের উপকার করে। উপকূলীয় জলাভূমিতে প্রচুর বিচিত্র প্রাকৃতিক দৃশ্য রয়েছে, যা বিভিন্ন আবাসকে জমি এবং জলের সাথে সংযুক্ত করে।
লুইসিয়ানার জলাভূমি এই দেশের অন্যতম উৎপাদনশীল এবং গুরুত্বপূর্ণ প্রাকৃতিক সম্পদ। প্রাকৃতিক নদীতীরের বাঁধ, বাধা দ্বীপ, বন, জলাভূমি এবং মিঠা ঈষৎ নোনা ও লবণাক্ত জলাভূমিগুলির সমন্বয়ে এই অঞ্চলটিতে রয়েছে জটিল বাস্তুসংস্থান এবং আবাসস্থল, যা এর অনন্য এবং প্রাণবন্ত প্রকৃতি বজায় রাখার জন্য প্রয়োজনীয়। পরিবেশগত কারণগুলি ছাড়াও, মিসিসিপি নদী ব-দ্বীপ এই অঞ্চলের জন্য স্বতন্ত্র এমন বহু অর্থনৈতিক সংস্থান এবং সুবিধাও সরবরাহ করে। ক্রমাগত জমি হ্রাস এবং প্রাকৃতিক উপকূলীয় অঞ্চলের হ্রাসমান আকারের সাথে এই গুরুত্বপূর্ণ সংস্থানগুলি হারিয়ে যাওয়ার অবিচ্ছিন্ন ঝুঁকিতে রয়েছে।
মিসিসিপি নদী বদ্বীপ পুনরুদ্ধার
মিসিসিপি নদীটি তার ব-দ্বীপটি তৈরি করতে হাজার বছর সময় নিয়েছিল, তবে বর্তমানে ব-দ্বীপটির ভূমি ক্ষয় বা জমি হ্রাস খুব দ্রুত গতিতে ঘটছে। উপকূলীয় লুইসিয়ানার স্থিতিস্থাপকতা বাড়ানোর জন্য গত এক দশকে বেশ কয়েকটি পদক্ষেপ নেওয়া হয়েছে। আরও ভূমি ক্ষয় প্রশমিত করতে এবং ব-দ্বীপের পুনর্নির্মাণ প্রক্রিয়া বাস্তবায়নের জন্য সর্বাধিক সম্ভাব্য ও কার্যকর পুনরুদ্ধার প্রকল্পগুলি অনুসন্ধানের জন্য গবেষণা পরিচালিত হয়েছে। গবেষণাগুলি রক্ষণশীলভাবে অনুমান করেছেন যে পলির যোগান ব্যতীত মিসিসিপি বদ্বীপের ৪,০০০-৫,০০০ বর্গমাইল (১০,০০০-১৩,০০০ কিমি২) ভূমি নিমজ্জিত হতে পারে, যা নির্দেশিত পুনরুদ্ধার প্রচেষ্টা প্রয়োজন বলে ইঙ্গিত করে। এর বিরুদ্ধে লড়াইয়ের প্রকল্পগুলির মধ্যে রয়েছে:
লুইসিয়ানা উপকূলীয় অঞ্চল (এলসিএ) ৬
এই প্রকল্প ২০০৭ সালের জলসম্পদ উন্নয়ন আইন (ডাব্লুআরডিএ ২০০৭) এর মাধ্যমে অনুমোদিত, যা বন্যা নিয়ন্ত্রণ, নৌচালনবিদ্যা, এবং পরিবেশগত প্রকল্প এবং ইঞ্জিনিয়ারদের সেনাবাহিনী কর্তৃক অধ্যয়নের অনুমোদন দেয়। কয়েকটি গুরুত্বপূর্ণ এলসিএ প্রকল্পের মধ্যে রয়েছে:
এড হিরশ
তিনি ইন্ডাস্ট্রিয়াল লাইট অ্যান্ড ম্যাজিকেরও একজন সদস্য এবং তাদের অনেক সিনেমায় কাজ করেছেন।
কালিম্পং ১ সমষ্টি উন্নয়ন ব্লক
কালিম্পং ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের কালিম্পং জেলার অন্তর্গত কালিম্পং মহকুমার একটি প্রশাসনিক বিভাগ। ব্লকটি কালিম্পং থানার অন্তর্গত এবং ব্লকের সদর দফতর কালিম্পং শহরে অবস্থিত।
ভূগোল
কালিম্পং অক্ষ-দ্রাঘিমাংশে অবস্থিত। কালিম্পং ১ সমষ্টি উন্নয়ন ব্লকের আয়তন ৩২১.১৬ বর্গ কিলোমিটার।
কালিম্পং ১ সমষ্টি উন্নয়ন ব্লকটি ১৮টি গ্রাম পঞ্চায়েত নিয়ে গঠিত। এগুলি হল: বং, কালিম্পং, সামালবং, তিস্তা, ড. গ্রাহামস হোমস, নিম্ন ইছায়, সমথর, নিমবং, ডুংরা, উচ্চ এছায়, সেওকবির, ভালুকহোপ, ইয়াংমাকুম, পাবরিংটার, সিন্দেপং, কাফের কাংকে বং, পুডুং ও তাশিডিং।
জনপরিসংখ্যান
২০১১ সালের জনগণনা অনুযায়ী, কালিম্পং ১ সমষ্টি উন্নয়ন ব্লকের সামগ্রিক জনসংখ্যা ৭৪,৭৪৬। এর মধ্যে ৬৭,৯৫৭ জন গ্রামবাসী এবং ৬,৭৮৯ জন শহরবাসী। মোট জনসংখ্যার মধ্যে ৩৭,৭৫০ জন পুরুষ এবং ৩৬,৯৯৬ জন নারী। এছাড়া ব্লকের মোট জনসংখ্যার ৫,২১৩ জন তফসিলি জাতি এবং ২৫,৬৫৭ জন তফসিলি উপজাতি তালিকাভুক্ত।
সাক্ষরতা
২০১১ সালের জনগণনা অনুযায়ী, কালিম্পং ১ সমষ্টি উন্নয়ন ব্লকের মোট সাক্ষর জনসংখ্যা ৫৪,৮২০। এর মধ্যে ২৯,৩৮৯ জন পুরুষ এবং ২৫,৪৩১ জন নারী।
পরিবহণ ব্যবস্থা
৩১ক জাতীয় সড়ক এই ব্লকের উপর দিয়ে গিয়েছে।
বায়তুর রহমান মসজিদ
বায়তুর রহমান মসজিদ (হাউস অফ দ্য গ্রেইস) আমেরিকার যুক্তরাষ্ট্রের মেরিল্যান্ড সিলভার স্প্রিংয়ে অবস্থিত মসজিদ। ১৯৯৪ সালের ১৪ ই অক্টোবর আহমদিয়া মুসলিম সম্প্রদায়ের মির্জা তাহির আহমদ প্রতিষ্ঠা করেন। মসজিদটি আহমদিয়া মুসলিম সম্প্রদায় পরিচালনা করছে। উদ্বোধনী অনুষ্ঠানে আমেরিকা আনুমানিক ৫০ হাজার আহমদি এবং অতিথি উপস্থিত ছিলেন।
রোনাল্ড নিউবোল্ড ব্রেসওয়েল
রোনাল্ড নিউবোল্ড ব্রেসওয়েল স্ট্যানফোর্ড বিশ্ববিদ্যালয় এর লুইস এম টারম্যান অধ্যাপক।
জীবনী
ব্রেসওয়েল অস্ট্রেলিয়ার সিডনিতে ১৯২১ সালে জন্মগরহণ করেন। তিনি সিডনি বিশ্ববিদ্যালয় থেকে ১৯৪১ সালে গণিত ও পদার্থবিজ্ঞানে বিএসসি ডিগ্রি অর্জন করেন। তিনি ১৯৪৩ সালে ব্যাচেলর অব ইঞ্জিনিয়ারিং এবং ১৯৪৮ সালে মাস্টার অব ইঞ্জিনিয়ারিং ডিগ্রি অর্জন করেন। তিনি কেমব্রিজ বিশ্ববিদ্যালয় এর ক্যাভেন্ডিশ ল্যাবরেটরি থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯৫৫ সালের ডিসেম্বরে স্ট্যানফোর্ড বিশ্ববিদ্যালয় এর তড়িৎ প্রকৌশলের শিক্ষক হিসেবে যোগদান করেন। তিনি ১৯৯৪ সালে আইইইই হাইনরিখ কার্জ মেডেল লাভ করেন।
মাধবদেব বিশ্ববিদ্যালয়
মাধবদেব বিশ্ববিদ্যালয় (সাবেক মাধবদেব মহাবিদ্যালয়) লখিমপুর জেলার নারায়ণপুরের একটি অগ্রণী উচ্চ শিক্ষাপ্রতিষ্ঠান। শ্রী শ্রী মাধবদেব এর নামে এই বিশ্ববিদ্যালয়টির নামকরণ করা হয়। ১৯৬৪ সালে নারায়নপুর কলেজ নামে প্রতিষ্ঠিত এই প্রতিষ্ঠানটিকে পরে মাধবদেব মহাবিদ্যালয় নামে নামকরণ করা হয় ও পরে মহাবিদ্যালয়কে বিশ্ববিদ্যালয়ে উন্নীত করা হয়। ২০১৭ সালের ৭ সেপ্টেম্বর পাস হওয়া মাধবদেব বিশ্ববিদ্যালয় বিল, ২০১৭ অনুসারে আসাম সরকার এটি বিশ্ববিদ্যালয় হিসেবে প্রতিষ্ঠা করে।
১৭ জুন ২০১৯ সালে মাধবদেব বিশ্ববিদ্যালয়ের প্রথম উপাচার্য হিসেবে দায়িত্ব গ্রহণ করেন অধ্যাপক ডঃ দিবাকর চন্দ্র ডেকা।
ইতিহাস
১৯৬৩ সালের ২৪ নভেম্বর মাধবপুর উচ্চ বুনিয়াদী বিদ্যালয় এ এই মহাবিদ্যালয় প্ৰতিষ্ঠার জন্যে প্রথম সভা অনুষ্ঠিত হয় এবং ১৯৬৪ সালের নারায়ণপুর কলেজ নামে এই মহাবিদ্যালয়টির প্ৰতিষ্ঠা হয়। প্রথম অধ্যক্ষ ছিলেন কমল গগৈ। সেই বছরের পহেলা জুলাইয়ে মহাবিদ্যালয়টির প্রথম তদন্ত পরিচালনা সমিতি গঠন করা হয়। প্রথম বছরে ইংরেজি, অসমীয়া, রাষ্ট্রবিজ্ঞান, ইতিহাস এবং অর্থনীতি বিভাগসহ ৭৫ জন ছাত্র-ছাত্রী এবং ৫ জন শিক্ষক নিয়ে মহাবিদ্যালয়টি যাত্রা করে। ১৯৬৬ সালের ২ আগস্ট তারিখে এই মহাবিদ্যালয়কে মাধবদেব মহাবিদ্যালয় নামে নামকরণ করা হয়।
১৯৬৪ সালে গুয়াহাটি বিশ্ববিদ্যালয়ে এবং ১৯৬৫ সালে ডিব্রুগড় বিশ্ববিদ্যালয়ে প্রাক বিশ্ববিদ্যালয় শ্রেণীর স্বীকৃতি প্রদান করে। মহাবিদ্যালয়টি ১৯৬৭ সালে ডিব্রুগড় বিশ্ববিদ্যালয় থেকে স্নাতক শ্রেণীর স্বীকৃতি লাভ করে। বিজ্ঞান শাখা আরম্ভ হয় ১৯৭৮ সালে ।
পাঠ্যক্রমসমূহ
মাধবদেব মহাবিদ্যালয়ে নিম্নোক্ত পাঠ্যক্রমসমূহে শিক্ষা প্রদান করা হয়। মহাবিদ্যালয়টির স্নাতক শাখা এবং উচ্চ মাধ্যমিক শাখা ডিব্রুগড় বিশ্ববিদ্যালয় এবং অসম উচ্চতর মাধ্যমিক শিক্ষা সংসদ এর অধীনস্থ।
বিভাগসমূহ
কলা:
বিজ্ঞান:
ইয়াহারি ওরে নো সেইশুন লাভ কমেডি ওয়া মাচিগাত্তেইরু
ইয়াহারি ওরে নো সেইশুন লাভ কমেডি ওয়া মাচিগাত্তেইরু হলো ২০১৩ সালে মুক্তি পাওয়া একটি মজার জাপানিজ অ্যানিমে, যা ওয়াতারু ওয়াতারির লিখিত উপন্যাস 'ইয়াহারি ওরে নো সেইশুন রাবুকোমে ওয়া মাচিগাত্তেইরু'-কে কেন্দ্র করে বানানো হয়েছে। সোনোবু উচ্চ বিদ্যালয়ে এমন অনেক প্রকারের কিশোর-কিশোরী শিক্ষার্থীরা রয়েছে যারা সেই বিদ্যালয় এবং আরও সবার সঙ্গে মানিয়ে নিতে পছন্দ করে। কিন্তু  সর্বদা একা থাকা হাচিমান হিকিগায়াকে জোর করে আরেকজন সর্বদা একা থাকা মেয়ে, ইউকিনো ইউকিনোসিতা এবং হিকিগায়ারই এক সহপাঠি ইউ ইউগাহামার সাথে বিদ্যালয়ে একটি পরিসেবা সংঘ গঠন করতে হয়। অতীতে একটি গাড়ি দূর্ঘটনার সাথে জড়িত হওয়ার ফলে, এই তিনজন একে অপরের বিভিন্ন কৈশোর সংক্রান্ত দায়িত্ব এবং প্রতিকূল অবস্থার মোকাবিলা করতে সাহায্যের হাত বাড়িয়ে দেয়।
এই অ্যানিমের প্রথম খন্ডটি প্রযোজিত হয়েছে ব্রেন'স বেস এবং পরিচালনা করেছেন আই ইয়োশিমুরা। সিরিজটির রচনায় রয়েছেন শোতারো সুগা, চরিত্র পরিকল্পনায় ইউ শিনদো, শিল্প পরিচালক শিগেমি ইকেদা, সঙ্গীত করেছেন মোনাকা, এবং সঙ্গীত পরিচালনায় আছেন সাতোশি মোতোয়ামা।
এই সিরিজ বা খন্ডটি ৫ই এপ্রিল ২০১৩ সালে প্রথমবার সম্প্রচারিত হয় টিবিএস এবং পরবর্তিকালে এমবিএস,সিবিএস আর বিএস-টিবিএস -এ।
ক্রাঞ্চিরোল অ্যানিমেটি অনলাইনের মাধ্যমে উত্তর আমেরিকা এবং বিশেষ কিছু নির্বাচিত দেশে সম্প্রচার করে।  অ্যানিমে নেটওয়ার্ক এবং অ্যানিমে অন ডিমান্ড -ও সাথাসাথি অ্যানিমেটিকে স্ট্রিমিং করতে থাকে।  এনবিসি ইউনিভার্সাল এন্টারটেইনমেন্ট জাপান ২৫ই ডিসেম্বর ২০১৩ সালে অ্যানিমেটি ব্লু-রে এবং ডি.ভি.ডি আকারে মুক্তি দেয় জাপানে।
সেন্টাই ফিল্মওয়ার্কস অনুমতিপত্র পেয়ে অ্যানিমেটির ডিজিটাল বিজ্ঞাপন বিতরন এবং উত্তর আমেরিকায় হোম মিডিয়া হিসেবে মুক্তি করে। পরে ম্যাডম্যান এন্টারটেইনমেন্ট এটিকে অস্ট্রেলিয়ায় ছাড়ার অনুমতি পায়।
এই খণ্ডে ৫টি থিম সঙ্গীত রয়েছে: একটি ওপেনিং থিম, তিনটি ক্লোজিং থিম এবং একটি ইনসার্ট সঙ্গীত। ওপেনিং থিমটির নাম হলো "ইউকিতোকি" (ユキトキ) যেটি গেয়েছেন নাগি ইয়ানাগি আর মূল এন্ডিং থিমটা হলো সাওরি হায়ামি এবং নাও তোমোয়ার গাওয়া "হ্যালো অ্যলন"। নাও তোমোয়ার "হ্যালো অ্যলন - ইউ গীত -" গানটি অ্যানিমের পঞ্চম পর্বের শেষে ব্যবহার করা হয়েছে। বাড়তি পর্বটির শেষের গানটি হলো সাওরি হায়ামি এবং নাও তোমোয়ার গাওয়া "হ্যালো অ্যলন - ব্যান্ড অ্যারেঞ্জ -"। ইউকিনো ইউকিনোসিতা (সাওরি হায়ামি) আর ইউ ইউগাহামার (নাও তোমোয়া) দ্বারা একসাথে সম্পাদিত "বিটার বিটার সুইট" গানটি দ্বাদশতম পর্বে ইনসার্ট সঙ্গীত হিসেবে ব্যবহার করা হয়।।
স্তালিনগ্রাদের যুদ্ধ
দ্বিতীয় বিশ্বযুদ্ধের সময়ে স্তালিনগ্রাদ শহরের দখল নিয়ে জার্মানি এবং তার মিত্রদের সাথে সোভিয়েত ইউনিয়নের যে ভয়াবহ যুদ্ধ হয়েছিল তাকেই স্তালিনগ্রাদের যুদ্ধ বলা হয় । এই যুদ্ধটি ছিল দুই পক্ষের অনেকগুলি বড় সামরিক অভিযানের সম্মিলিত যোগফল । এই যুদ্ধটি ১৭ জুলাই ১৯৪২ থেকে ২ ফেব্রুয়ারি ১৯৪৩ অবধি চলেছিল ।
স্তালিনগ্রাদের যুদ্ধের ফলাফল দ্বিতীয় বিশ্বযুদ্ধের গতিপথ ঘুরিয়ে দিয়েছিল বলে মনে করা হয় । এই যুদ্ধটি ছিল মানবসভ্যতার সবথেকে রক্তক্ষয়ী যুদ্ধ । দুই পক্ষের সম্মিলিত ক্ষতি ছিল প্রায় ১৫ লক্ষ মানুষ । স্তালিনগ্রাদের যুদ্ধ নিষ্ঠুরতার জন্য চিহ্নিত হয়ে আছে । জার্মানি স্তালিনগ্রাদ শহরের উপর আক্রমণ করে এরপর শহরের মধ্যেই যু্দ্ধ চলে এবং সোভিয়েত সেনাবাহিনী পাল্টা আক্রমণ করে । এবং অবশেষে জার্মানির সিক্সথ আর্মি এবং অন্যান্য অক্ষশক্তির বাহিনীকে সোভিয়েত সেনাবাহিনী ফাঁদে ফেলে এবং শেষে ধ্বংস করে । অক্ষশক্তির এই হার ছিল দ্বিতীয় বিশ্বযুদ্ধের দ্বিতীয় সর্বোচ্চ হার । এই যুদ্ধ জার্মানির পূর্বেকার শক্তিকে দুর্বল করে দেয় এবং এর পর তারা আর কোন বড় ধরনের বিজয় অর্জন করতে পারেনি।
১৯৪২ সালের গ্রীষ্মকালের শেষ দিকে প্রবল বোমা বর্ষণের মাধ্যমে এই আক্রমণ শুরু হয়। তবে শহরের এই যুদ্ধে ধ্বংসপ্রাপ্ত দালান কোঠায় অবস্থান করা সোভিয়েত যোদ্ধাদের তারা বিতাড়িত করতে পারেনি। এ কারণে সোভিয়েতদের প্রতিরোধের মুখে তারা শহরের নিয়ন্ত্রণ নিতে ব্যর্থ হয়।
১৯৪২ সালের ১৯ নভেম্বর রেড আর্মি Operation Uranus অভিযান পরিচালনা করে। এই অভিযানের মূল লক্ষ্য ছিল জার্মান ষষ্ঠ বাহিনীর পার্শ্বভাগ আগলে রাখা রোমানিয়ান ও হাঙ্গেরিয়ান বাহিনীকে পরাভূত করা। প্রবল লড়াইয়ের পর ফ্লাঙ্ক গান গুলোকে অকার্যকর করা হয় যার ফলশ্রুতিতে জার্মান বাহিনী অরক্ষিত হয়ে পরে। অধিকন্ত শীতকালের তীব্র ঠান্ডায় জার্মান বাহিনী আরও দুর্বল হয়ে পরে। স্তালিনগ্রাদের বৃত্তে বেষ্টিত হয়ে ষষ্ঠ বাহিনী বাহিরের অংশ থেকে বিচ্ছিন্ন হয়ে যায় এবং বাহিরের অংশও তাদের উদ্ধারে ব্যর্থ হয়। ফলশ্রুতিতে ১৯৪৩ এর ফেব্রুয়ারির শুরুতে ভেতরে থাকা ষষ্ঠ বাহিনীর সৈন্যরা আত্নসমর্পণ করে।
ঢাকাইয়া রন্ধনশৈলী
ঢাকাইয়া রন্ধনশৈলী (ঢাকাই খাবার বা ঢাকার খাবার নামেও পরিচিত) মূলত মোগলাই খাবারের সঙ্গে দেশি খাবারের সংমিশ্রণ কিংবা মোগলাই খাবারের দেশি সংস্করণের জন্য বিখ্যাত, যা বাংলাদেশের খাদ্যসংস্কৃতিতে আলাদা স্থান করে নিয়েছে। সুবাহ বাংলা (যার মধ্যে আধুনিক বাংলাদেশ এবং ভারতের পশ্চিমবঙ্গ রাজ্য অন্তর্ভুক্ত) এর মুঘল রাজধানী হওয়াতে ঢাকা দক্ষিণ এশিয়ার একটি প্রধান বাণিজ্য কেন্দ্র ছিল, ফলে বিশ্বের অনেক রন্ধনশৈলী ঢাকার রন্ধনপ্রণালীকে প্রভাবিত করেছিল। ঢাকা পূর্ববঙ্গের রাজধানী হওয়ার পর, বাংলাদেশী জনগণ ঢাকার রন্ধনশৈলী গ্রহণ করতে শুরু করে এবং ফার্সি, তুর্কি এবং আরবি-প্রভাবিত রন্ধনশৈলীর খাবার সহ অনেক অজানা খাদ্যসংস্কৃতি জনপ্রিয় হয়ে ওঠে।
কাচ্চি বিরিয়ানি, মোরগ পোলাও, পুরি, ভিন্ন ভিন্ন স্বাদের কাবাব, বাকরখানিসহ অসংখ্য জনপ্রিয় খাবারের ঠিকানা হচ্ছে পুরান ঢাকা৷ এছাড়াও পুরান ঢাকার সুপরিচিত খাদ্যসামগ্রী বিক্রেতার মধ্যে রয়েছে হাজী বিরিয়ানী, নান্নার বিরিয়ানী, আল রাজ্জাক রেস্টুরেন্ট, রয়েল রেস্টুরেন্ট, আমানিয়া হোটেল, ইত্যাদি। চকবাজার, তাতারি বাজারের মতো এলাকা সমূহে রয়েছে অনেক নামকরা খাবার দোকান। পাশাপাশি শাহী জিলাপি, শুটকি কাবাব, শিক কাবাব, রেশমি জিলাপি, রুমালি রুটি, তন্দুর রুটি, নান রুটি, ইলিশ পোলাও সহ আরো অনেক খাবার ঢাকাইয়া খাদ্যভান্ডারকে সমৃদ্ধ করেছে। ঢাকা নগরীর রন্ধনপ্রণালী বহুজাতিক রান্নার অভিজ্ঞতায় সমৃদ্ধ। যেখানে বাংলাদেশী রন্ধনশৈলী এবং দক্ষিণ এশীয় রসনার পাশাপাশি আন্তর্জাতিক রন্ধনপ্রণালীর একটি বিশাল স্বাদ-বৈচিত্র্য লক্ষ করা যায়। এখানে চাইনিজ, থাই, জাপানী, মেক্সিকান, ইতালীয় এবং অন্যান্য পশ্চিমা খাবারে বিশেষ রেস্তোরাঁ রয়েছে। স্থানীয় এবং আন্তর্জাতিক ফাস্ট ফুডের দোকান এবং তাদের শাখাসমূহ বার্গার, ফ্রাই এবং অন্যান্য সহজলভ্য খাবার পরিবেশন করে। প্রায়শই অনেক রেস্তোরাঁ স্থানীয় মানুষের রসনা বিলাসের জন্য বিদেশী খাবার ভোজনপযোগী করে নতুন আঙ্গিকে পরিবেশন করে। উদাহরণস্বরূপ, ঢাকার বেশিরভাগ চাইনিজ রেস্তোরাঁ খাঁটি চাইনিজ খাবার থেকে ভিন্ন রেসিপি পরিবেশন করে। ইফতারি হিসেবে ঢাকাইয়া ঐতিহ্যবাহী খাবার সুতি কাবাব, জালি কাবাব, মোরগ পোলাও, কাচ্চি, তেহারি, কবুতর ও কোয়েলের রোস্ট, দই বড়া, গরুর চপ, নান্না মিয়ার বিরিয়ানি সহ বিখ্যাত আইটেমগুলোর সুনাম ছড়িয়ে পড়েছে ঢাকা ছাড়িয়ে সারা দেশেই।
ভেরিসাইন
ভেরিসাইন (Verisign Inc.) মার্কিন যুক্তরাষ্ট্রের ভার্জিনিয়ার রেস্টন ভিত্তিক একটি সংস্থা যা ইন্টারনেটের তেরোটি মূল নেমসার্ভারগুলির মধ্যে দুটি সহ নেটওয়ার্ক অবকাঠামোটির একটি বিস্তৃত সন্নিবেশ পরিচালনা করে। এটি .কম, .নেট ডোমেইনগুলির জন্য অনুমোদন প্রাপ্ত রেজিষ্টার এবং .নেম জেনেরিক টপ-লেভেল ডোমেইন, .সিসি এবং কান্ট্রি টপ-লেভেল ডোমেইন .জবস, .জিওভি এবং .ইডু শীর্ষ স্তরের ডোমেইন গুলির জন্য ব্যাক-এন্ড সিস্টেম। এছাড়াও ভেরিসাইন ডিএনএস, ডিডিওএস আক্রমণ প্রশমন এবং সাইবার-হুমকি প্রতিবেদন সহ বিভিন্ন সুরক্ষা পরিষেবাও সরবরাহ করে।
ইতিহাস
ভেরিসাইন ১৯৯৫ সালে আরএসএ সুরক্ষা পরিষেবাদি ব্যবসায়ের অঙ্গ প্রতিষ্ঠান হিসাবে প্রতিষ্ঠিত হয়েছিল। ২০০০ সালে, ভেরিসাইন নেটওয়ার্ক সলিউশন অর্জন করেন আইসিএনএএন এবং মার্কিন যুক্তরাষ্ট্রের বাণিজ্য বিভাগের সাথে চুক্তির আওতায় যা .কম, .নেট এবং .ওআরজি টিএলডি পরিচালনা করে।
রেড স্যালুট
রেড স্যালুট উল্লেখ করতে পারে:
মিন্নাতুল্লাহ রহমানি
মিন্নাতুল্লাহ রহমানি (৭ই এপ্রিল ১৯১৩ - ২০শে মার্চ ১৯৯১) ছিলেন একজন ভারতীয় সুন্নি মুসলিম পণ্ডিত। তিনি অল ইন্ডিয়া মুসলিম পার্সোনাল ল বোর্ড প্রথম সাধারণ সম্পাদক হিসাবে দায়িত্ব পালন করেছিলেন।
জীবনী
তিনি ১৯১৩ সালের ৭ই এপ্রিল মুঙ্গেরে জন্মগ্রহণ করেন। তার পিতা মুহম্মদ আলী মুঙ্গেরী ছিলেন নাদওয়াতুল উলামা, লখনৌ- এর প্রতিষ্ঠাতা সদস্য।
১৯৩৫ সালে আবুল মুহসিন সাজ্জাদ মুসলিম ইন্ডিপেন্ডেন্ট পার্টি প্রতিষ্ঠা করেন এবং রহমানিকে এর সদস্য নিযুক্ত করা হয়। এর মাধ্যমে তিনি ১৯৩৭ সালে বিহার বিধানসভার সদস্য হিসাবে নির্বাচিত হন। তিনি ১৩৬১ হিজরীতে মুঙ্গেরের খানকাহ-রাহমানির সাজ্জাদা নাশিন এবং ১৯৫৫ সালে দারুল উলূম দেওবন্দের আইনসভা পরিষদের সদস্য হিসাবে নিযুক্ত হন। তিনি তার মৃত্যুর আগ পর্যন্ত এ পদে ছিলেন। ক্বারী মুহাম্মদ তাইয়েবের পাশাপাশি তিনি অল ইন্ডিয়া মুসলিম পার্সোনাল ল বোর্ড প্রতিষ্ঠায় গুরুত্বপূর্ণ ভূমিকা পালন করেছিলেন এবং ১৯৭২ সালের ২৮ ডিসেম্বরে অনুষ্ঠিত বোর্ডের প্রথম বৈঠকে এর প্রথম সাধারণ সম্পাদক হিসাবে নিযুক্ত হন।  ১৯৬৪ সালে তিনি বিশ্ব মুসলিম কংগ্রেসে ভারতের প্রতিনিধি হিসাবে অংশ নিয়েছিলেন।
১৯৪৪ সালে তিনি ভারতের মুঙ্গেরের জামিয়া রহমানিয়া মাদ্রাসা পুনরায় প্রতিষ্ঠা করেন।
১৯৯১ সালের ২০ শে মার্চ তিনি মৃত্যু বরণ করেন।
উত্তরাধিকার
তার পুত্র ওয়াল রহমানি অল ইন্ডিয়া মুসলিম পার্সোনাল ল বোর্ডের সাধারণ সম্পাদক হন। আলীগড় মুসলিম বিশ্ববিদ্যালয়ে মোহাম্মদ আজহার তার ডক্টরাল থিসিসে মিন্নাতুল্লাহ রহমানিকে নিয়ে লিখেছিলে। যার শিরোনাম ছিল: মাওলানা মিন্নাতুল্লাহ রাহমানী: তার জীবন বিশ্লেষণাত্মক গবেষণা এবং ধর্মীয়-বৌদ্ধিক অবদান ।  শাহ ইমরান হাসান তার জীবনী হায়াত-এ রাহমানী লিখেছেন : মাওলানা মিনাতুল্লাহ রাহমানী কী জিন্দেগি কা ইলমি অর তারখি মুতালা'আ ( The Life of Rahmani: A Study of Maulana Minatullah Rahmani’s Scholarly and Historical Legacy  ) যাতে আখতারুল ওয়াসির একটি পূর্বসূচী রয়েছে ।
কলমা ইউনিয়ন
কলমা ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
ইমান একাডেমি
ইমান একাডেমি (مدارس الإيمان) মার্কিন যুক্তরাষ্ট্রের টেক্সাস অঙ্গরাজ্যের হিউস্টনে অবস্থিত একটি ইসলামিক শিক্ষাপ্রতিষ্ঠান। প্রতিষ্ঠানটি কে-১২ ভিত্তিক একটি বেসরকারী বিদ্যালয়। প্রতিষ্ঠানটির দুটি শিক্ষাঙ্গনে এক থেকে দ্বাদশ গ্রেড পর্যন্ত পাঠদান করা হয়। ১৯৯৫ সালে ইমান একাডেমি একটি সম্প্রদায়ের সদস্য এবং পরিবার দ্বারা প্রতিষ্ঠিত হয়েছিল।
ইমান একাডেমি তার মানসম্মত পাঠ্যক্রমের পাশাপাশি কুরআন এবং ইসলামিক স্টাডিজের পাশাপাশি আরবি কে -১২ তে পাঠদান করে। ইমান একাডেমির সকল শিক্ষার্থীর স্নাতক হওয়ার আগে সর্বনিম্ন ১২০ ঘণ্টা সম্প্রদায় সেবামূলক কাজ করতে হয়। ইমান একাডেমি এমন অনেক শিক্ষককের মানসম্মত ডিগ্রি রয়েছে যাদের মধ্যে মাস্টার্স এবং পিএইচডি রয়েছে। ইমান একাডেমির দুটি ক্যাম্পাস মিলে একশ'রও বেশি কর্মচারী রয়েছে।
ইমান একাডেমির উভয় ক্যাম্পাস মিলে ৭০০-১,০০০ জন শিক্ষার্থী রয়েছে। শিক্ষার্থীরা আরব, হিস্পানিক, আফ্রিকান আমেরিকান, আফ্রিকান, ভারতীয়, বাঙালি, পাকিস্তানি, ইন্দোনেশীয় ইত্যাদি সমন্বয়ে গঠিত। শিক্ষার্থীদের অনেকেই আমেরিকান জন্মগ্রহণ করেছে এবং বড় হয়েছে। যুক্তরাষ্ট্রের ইমান একাডেমিতে অভিবাসী শিক্ষার্থীদের মধ্যে একক পরিবার এবং ঐতিহ্যগত পারিবার থেকে আসা শিক্ষার্থী রয়েছে।
ইমান একাডেমি দক্ষিণপূর্ব হিউস্টনে অবস্থিত। ইমান একাডেমি দক্ষিণপূর্বে দুটি ক্যাম্পাস রয়েছে। আলমেডা অবস্থিত ক্যাম্পাস কে -৫ ভিত্তিক পাঠদান করে। আর জেস্ট্রিমে ক্যাম্পাসে একটি মিডিল স্কুল এবং হাই স্কুল পর্যায়ের পাঠদান করা হয়।
ইমান একাডেমির উভয় জায়গাতেই ফাইথ সাউথ ওয়েস্ট চাইল্ড কেয়ার এবং ফাইথ সাউথ ওয়েস্ট চাইল্ড কেয়ার নামে অনুমোদিত প্রাথমিক শিশু যত্ন কার্যক্রম রয়েছে, উভয়টিই বিদ্যালয়ের সম্পত্তিতে অবস্থিত। শিশু যত্ন কেন্দ্র ভিত্তিক পাঠদান কার্যক্রম পরিচালনা করে এবং আরবি, কুরআন, ইংরেজি, গণিত এবং ইসলামিক স্টাডিজ বিষয়ে পাঠদান করে। শিশু যত্ন কেন্দ্রটি ১ মাস থেকে ৫ বছর বয়সী শিশুদের নিয়ে পরিচালিত হয়।
শিক্ষাঙ্গন
ইমান একাডেমি দক্ষিণ-পশ্চিম ক্যাম্পাস বর্তমানে হিউস্টন শহরের মধ্যেই সীমাবদ্ধ। আগে এটি টেক্সাসের মিশন বেন্ড সিডিপিতে ছিল। শিক্ষার্থীরা দক্ষিণ-পশ্চিম হিউস্টন, বেলার, স্টাফর্ড এবং সুগার ল্যান্ডে অঞ্চলে বাস করে।
দক্ষিণ-পূর্ব ক্যাম্পাসটি একটি টেক্সাসের ওয়েবস্টার ঠিকানা সহ হিউস্টনে অবস্থিত। দক্ষিণ-পূর্ব ক্যাম্পাসে অংশ নেওয়া শিক্ষার্থীরা ক্লিয়ার লেক অঞ্চল, ফ্রেন্ডসউড, লীগ সিটি, প্যাসাদেনা, পিয়ারল্যান্ড এবং ওয়েবস্টার অঞ্চলে বাস করে। স্কুল প্রশাসন এবং দক্ষিণ-পূর্ব ক্যাম্পাসটি হিউস্টনের ১০৯২৯ আলমেডা জেনোয়া সড়কে আগে ছিল।
ছাত্রের সংখ্যা
ইমান একাডেমি দক্ষিণ পশ্চিমের ক্যাম্পাসে ৫০০ জন শিক্ষার্থী ছিল।
খেলাধুলা
২০১২ সালের হিসাবে ইমান একাডেমি দক্ষিণ-পশ্চিম ক্যাম্পাস অন্যান্য স্কুলগুলির বিরুদ্ধে নিজস্ব অ্যাথলেটিক গেমসের সময়সূচী নির্ধারণ করে। স্কুল থেকে কিছু ক্রীড়াবিদ শহর ভিত্তিক অ্যাথলেটিক লীগে যোগ দেয়।
২০১০ সালে ইমান একাডেমি দক্ষিণ-পশ্চিম রাজ্যের বেসরকারী স্কুল অ্যাথলেটিক এবং প্রতিযোগিতা লিগ্যাল টেক্সাসের বেসরকারি এবং প্যারোকিয়াল স্কুলের সংগঠনে(টিএপিপিএস) নামের একটি বেসরকারী স্কুল অ্যাথলেটিক সমিতিতে যোগদানের জন্য একটি আবেদন জমা দিয়েছিল। টিএপিপিএস লিগের মধ্যে ইমান একাডেমি প্রবেশের বিষয়টি বাতিল করেছিল। ২০১২ সালে বিদ্যালয়টি আবারও টিএপিপিএস-এ যোগদানের চেষ্টা করেছিল, কিন্তু এটি আবারও আবেদনটি বাতিল করা হয়েছিল।
২০১২-২০১৩ সালে ইমান একাডেমির দক্ষিণ-পশ্চিম ক্যাম্পাস একটি বালিকা সফটবল লিগে যোগ দেয়। চারটি বালিকা সফটবল দলের মধ্যে ইমান একাডেমি দক্ষিণ-পশ্চিম ক্যাম্পাস ফাইনালে দ্বিতীয় স্থান অর্জন করেছে। ইমান একাডেমির একটি শক্তিশালী এবং প্রতিযোগিতামূলক ফুটবল দল রয়েছে। ইমান একাডেমির অনেক শিক্ষার্থী স্থানীয় বেসবল, সকার, কারাতে, বাস্কেটবল এবং বেড়া দলে খেলেন এবং তারকা খেলোয়াড় হন। ইমান একাডেমির বিভিন্ন ক্ষেত্রে অলিম্পিকের যোগ্য শিক্ষার্থী রয়েছে।
ইমান একাডেমি কোনও সংস্থা বা মসজিদের সাথে সম্পর্কিত নয়। ক্যাম্পাসগুলির কোনওটিই একটি মসজিদের সংযুক্ত নয়, তবে শিক্ষার্থী, শিক্ষক এবং কর্মচারীদের ক্যাম্পাসে প্রার্থনা সেবা অনুষ্ঠিত হয়।
মিমি সোদ্রে
বেনজামিন দে আলমেইদা সোদ্রে (Benjamin Sodré, ; ১০ এপ্রিল ১৮৯২ – ১ ফেব্রুয়ারি ১৯৮২; মিমি সোদ্রে নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
সোদ্রে ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ২ ম্যাচে ১টি গোল করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।
আন্তর্জাতিক ফুটবল
সোদ্রে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
ব্যক্তিগত জীবন
বেনজামিন দে আলমেইদা সোদ্রে ১৮৯২ সালের ১০ই এপ্রিল তারিখে ব্রাজিলের বেলেমে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮২ সালের ১লা ফেব্রুয়ারি তারিখে, ব্রাজিলের রিউ দি জানেইরুতে ৮৯ বছর বয়সে তিনি মৃত্যুবরণ করেছেন।
শর্বরী রায়চৌধুরী
শর্বরী রায়চৌধুরী ( ২১ জানুয়ারি, ১৯৩৩ - ২১ ফেব্রুয়ারি, ২০১২) ছিলেন একজন বিশিষ্ট ভারতীয় বাঙালি ভাস্কর।
জীবনী
শর্বরী রায়চৌধুরী বৃটিশ ভারতের অধুনা বাংলাদেশের উলপুরের এক জমিদার পরিবারে জন্ম গ্রহণ করেন। ১৯৫৬ খ্রিস্টাব্দে কলকাতার গভর্নমেন্ট আর্ট কলেজ থেকে স্নাতক হন। এর পর তিনি বরোদার এম. এস. বিশ্ববিদ্যালয়ে পড়ার সময় বিখ্যাত ভাস্কর প্রদোষ দাশগুপ্ত ও শঙ্খ চৌধুরীকে শিক্ষাগুরু হিসাবে পেয়েছিলেন। ১৯৬০ খ্রিস্টাব্দ এবং ১৯৬২ খ্রিস্টাব্দের মধ্যবর্তী সময়ে কলকাতার ভারতীয় আর্ট কলেজের ভাস্কর্য বিভাগের প্রধান ছিলেন। তিনি তার কর্মজীবনের বেশিরভাগ সময়ই শান্তিনিকেতনে বিশ্বভারতীর কলাভবনে অতিবাহিত করেন। ১৯৬৯ খ্রিস্টাব্দে যুক্ত হয়ে ১৯৯৭ খ্রিস্টাব্দে অবসরের সময় পর্যন্তই কলাভবনে ছিলেন।
শর্বরী রায়চৌধুরী ভারতীয় ভাস্কর প্রদোষ  দাশগুপ্ত ন্যায়  ওগুস্ত রদ্যাঁর মত সেরা পাশ্চাত্য ভাস্করদের দ্বারাও প্রভাবিত হয়েছিলেন। শর্বরী রায়চৌধুরীর হিন্দুস্থানী শাস্ত্রীয় সঙ্গীতের প্রতি আগ্রহ ছিল।  বড়ে গোলাম আলি খাঁ ,  আলাউদ্দিন খাঁ,  আলী আকবর খাঁ, মল্লিকার্জুন মনসুর সিদ্ধেশ্বরী দেবী  প্রমুখেরা ছিলেন তার প্রিয় সঙ্গীত শিল্পীদের অন্যতম। তিনি মন্তব্য করেন যে, সঙ্গীতই তার কাজে প্রেরণা জুগিয়েছে।
তিনি উল্লেখ করেছেন -
চিত্রের মাঝে তার বেশিরভাগ শিল্পকর্মগুলি সেই শৈলিতে বিমূর্ত।
সম্ভবত ১৯৬২ সালে তিনি ইতালি ভ্রমণে যান। ফ্লোরেন্সস্থিত আর্ট স্কুলে গিয়াকোমেটি এবং হেনরি মুরের সাথে সাক্ষাত করেছিলেন।সপ্রাচ্যের ভাস্কর্যরীতির সঙ্গে পাশ্চাত্যের কিউবিজম এবং বিমূর্তনের এক অনন্য মিশ্রণ তার শিল্পধারাকে স্বতন্ত্র করে তুলেছিল।
রায়চৌধুরী ২০০৪ সালে শান্তিনিকেতনের বিশ্ব ভারতী বিশ্ববিদ্যালয় থেকে গগন-অবন পুরস্কার এবং ২০০৫ সালে পশ্চিমবঙ্গ সরকারের অবনীন্দ্র পুরস্কার সহ বেশ কয়েকটি দেশি-বিদেশি পুরষ্কারে ভূষিত হয়েছিলেন। বছরের পর বছর ধরে তিনি বেশ কয়েকটি গ্রুপ এবং একক ভাবে তার শিল্পকর্মের প্রদর্শনী হয়েছে।
শর্বরী রায়চৌধুরী স্ত্রী অজন্তা রায়চৌধুরী এবং দুই পুত্রেরা হলেন, সৌগত এবং সৌরভ। কনিষ্ঠ পুত্র সৌরভ রায়চৌধুরী পিতার ন্যায় এক ভাস্কর, আর তার জ্যেষ্ঠ পুত্র সৌগত রায়চৌধুরী হিন্দুস্তানী শাস্ত্রীয় সংগীতের শিল্পী এবং সরোদ বাদক।
মুকুল দে
মুকুলচন্দ্র দে (২৩ জুলাই ১৮৯৫ ― ১ মার্চ ১৯৮৯) ছিলেন একজন খ্যাতনামা বাঙালি চিত্রশিল্পী। কলকাতার গভর্নমেন্ট কলেজ অব আর্ট অ্যান্ড ক্র্যাফটের প্রথম ভারতীয় অধ্যক্ষ এবং ভারতীয় এচিং-এর জনক।
তিনি পূর্ণশশী দেবী এবং পুলিশ অফিসার ও কবি কুুলচন্দ্র দের পাঁচ সন্তানের মধ্যে একজন। তিনি শান্তিনিকেতনের ছাত্র ছিলেন এবং ভারতের শুষ্কপৃষ্ঠা-নকশার অগ্রদূত হিসেবে বিবেচিত। মুকুল দের সমগ্র পরিবার শিল্পী প্রতিভায় ভরা ছিল; তার ভাই মনীষী দে একজন সুপরিচিত চিত্রশিল্পী ছিলেন এবং তাদের দুই বোন- অন্নপুর্ণা এবং রানী চন্দ, ওনারাও কলা এবং কারুশিল্পে সুদক্ষ ছিলেন।
মুকুল দে বিবাহ করেন বীণা রায়কে, যিনি বেঙ্গলের (খানাকুল) অধিবাসী ছিলেন। তাদের একটি মাত্র কন্যা ছিল, নাম মঞ্জুরি। তারা তাকে আদর করে বুখুমা বলে ডাকত। এবং পরবর্তীতে তাদের কন্যা মঞ্জুরি বঙ্গ স্কুল অফ আর্টের মুখ্য চিত্রশিল্পী শান্তনু উকিলের সাথে বিবাহবন্ধনে আবদ্ধ হন।
প্রাথমিক জীবন
মুকুল দে'র জন্ম অবিভক্ত বাংলার অধুনা বাংলাদেশের শ্রীধরখোলা গ্রামে হলেও শৈশব কেটেছে পিতার কর্মস্থল মেদিনীপুরে এবং শান্তিনিকেতনের ব্রহ্মচর্যাশ্রমে। এখানে ব্রহ্মচারী ওঙ্কারানন্দের কাছে তাঁর চিত্রাঙ্কনের হাতেখড়ি। তমলুকের হ্যামিলটন হাই স্কুলে পড়ার সময় ওই স্কুলের ছাত্র শহীদ ক্ষুদিরাম বসুর সঙ্গে তাঁর হৃদ্যতা ছিল। ১৯০৭ খ্রিস্টাব্দে তিনি শান্তিনিকেতনের ব্রহ্মচর্যাশ্রমে ভরতি হন। তিনি শৈশবে মা পূর্ণশশী দেবী আঁকা দেখে পাঁচ বৎসর বয়স থেকে আঁকতে শেখেন, শান্তিনিকেতনে নিজের খেয়ালেই ছবি আঁকতেন। রবীন্দ্রনাথ ঠাকুরের উৎসাহে কলকাতায় গিয়ে  অবনীন্দ্রনাথকে ছবি দেখাতেন এবং তাঁর কাছে অনুশীলন করেন। অবনীন্দ্রনাথের নির্দেশে ১৯১১ খ্রিস্টাব্দ হতে ১৯১৬ খ্রিস্টাব্দে  অসিতকুমার হালদার ও  নন্দলাল বসুর কাছেও তাঁর চিত্রকলার অনুশীলন সম্পন্ন হয়। সেখানকার শিক্ষক উইলিয়াম পিয়ার্সনের সাহচর্য ও ভালোবাসা তাঁর শিল্পীজীবনকে সমৃদ্ধ করে।
মুকুল দে প্রথম ভারতীয় শিল্পী ছিলেন যিনি একটি শিল্প হিসেবে মুদ্রণযন্ত্রের অধ্যয়ন করার উদ্দেশ্যে বিদেশে ভ্রমণ করেন। ১৯১৬ সালে,টোকিও ও ইয়োকোহামাতে,তিনি ইয়োকয়ামা তাইকান ও কানজান শিমোমুরার অধীন অধ্যয়ন করেন। ইয়োকোহামাতে, রবীন্দ্রনাথ ঠাকুর ও মুকুল দে, জাপানি রেশম-ব্যবসায়ী তমিতারো হারার বিখ্যাত গেস্ট হাউস সানচেইনে বসবাস করতেন, এবং ক্লাসিক্যাল চীনদেশীয় ভাষা এবং নিহোঙ্গা স্টাইলের জাপানি পেইন্টিং অধ্যয়ন করার বিরল সুযোগ উপভোগ করেন, বিশেষ করে সেশু তয়ওর সেরা শিল্পকর্ম।
কর্মজীবন
১৯২৪ সালে মুকুল দে, কলকাতার গভর্নমেন্ট স্কুল অফ আর্ট অ্যান্ড ক্র্যাফটের প্রথম ভারতীয় অধ্যক্ষ নিযুক্ত হন। যেহেতু তিনি ব্রিটিশদের দ্বারা নিয়ন্ত্রিত শিল্প প্রতিষ্ঠানে ভারতীয় পরিচয় প্রকাশ করার জন্য প্রতিশ্রুতিবদ্ধ ছিলেন, তিনি দ্রুত কোম্পানী স্কুলের সাথে ঘনিষ্ঠভাবে জড়িত শিক্ষকদের প্রতিষ্ঠানের বাইরে নিক্ষেপ করেন। তাঁরই উদ্যোগে ১৯৪২ খ্রিস্টাব্দে সরকারি এই চারু ও কারুকলা শিক্ষাপ্রতিষ্ঠানটি সহশিক্ষামূলক প্রতিষ্ঠানে পরিণত হয়। ধাতুর পাত্রের উপর আঁক কেটে ছবির উপযুক্ত পরিলেখ তৈরি করে ছাপ নেওয়ার কৌশলে তিনি বিশেষ দক্ষ ছিলেন। তাঁকে ভারতীয় এচিং-এর জনক বলা হয়। ১৯২৬ খ্রিস্টাব্দ থেকে ১৯৪০ খ্রিস্টাব্দের মধ্যে আঁকা তাঁর অসংখ্য ছবির মধ্যে চারটি প্রতিকৃতি ― আলবার্ট আইনস্টাইন, রবীন্দ্রনাথ, অবনীন্দ্রনাথ ও গগনেন্দ্রনাথ ― স্মরণীয়।